หุ้นเอเชียเปิดบวก-ดาวโจนส์ดีดกลับ 300 จุด รับสหรัฐผ่อนคลายนโนบายการเงิน
หุ้นเอเชียเปิดบวก-ดาวโจนส์ดีดกลับ 300 จุด รับสหรัฐผ่อนคลายนโนบายการเงิน
หุ้นเอเชียเปิดบวก-ดาวโจนส์ดีดกลับ 300 จุด รับสหรัฐผ่อนคลายนโนบายการเงิน
26 มิ.ย. 2563

ผู้สื่อข่าวรายงานว่า ฟตลาดหุ้นเอเชียเปิดบวกในวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดดีดตัวขึ้นเกือบ 300 จุดเมื่อคืนนี้ หลังจากรัฐบาลสหรัฐประกาศผ่อนคลายข้อกำหนดการลงทุนสำหรับภาคธนาคารพาณิชย์
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,424.37 จุด เพิ่มขึ้น 164.58 จุด, +0.74% ดัชนี HSI ตลาดหุ้นฮ่องกงเปิดวันนี้ที่ 24,697.98 จุด ลดลง 83.60 จุด, -0.34% ดัชนี KOSPI ตลาดหุ้นเกาหลีใต้เปิดวันนี้ที่ 2,137.47 จุด เพิ่มขึ้น 25.10 จุด, +1.19% ดัชนี FTSE STI ตลาดหุ้นสิงคโปร์เปิดวันนี้ที่ 2,603.43 จุด เพิ่มขึ้น 13.28 จุด, +0.51% ดัชนี FBMKLCI ตลาดหุ้นมาเลเซียเปิดวันนี้ที่ 1,491.97 จุด เพิ่มขึ้น 2.77 จุด, +0.19% 
ตลาดหุ้นจีนและตลาดหุ้นไต้หวันปิดทำการวันนี้เนื่องในเทศกาลขนมจ้าง
ทั้งนี้ คณะกรรมการประกันเงินฝากของรัฐบาลกลางสหรัฐ (FDIC) ประกาศผ่อนคลายข้อกำหนดจาก Volcker Rule โดยจะอนุญาตให้ธนาคารสหรัฐสามารถทำการลงทุนได้มากขึ้น และได้รับการยกเว้นจากการสำรองเงินสดสำหรับการซื้อขายตราสารอนุพันธ์ระหว่างบริษัทในเครือ โดยการผ่อนคลายข้อจำกัดดังกล่าวจะทำให้ธนาคารขนาดใหญ่ของสหรัฐสามารถเข้าลงทุนในกองทุนร่วมลงทุน (venture capital) หรือกองทุนอื่นที่มีลักษณะคล้ายกัน
อย่างไรก็ดี นักลงทุนยังคงวิตกกังวลเกี่ยวกับการแพร่ระบาดของไวรัสโควิด-19 ในสหรัฐ โดยสำนักข่าว NBC รายงานว่า จำนวนผู้ติดเชื้อไวรัสโควิด-19 รายใหม่ในสหรัฐอยู่ที่ 45,557 รายเมื่อวันพุธที่ผ่านมา ซึ่งสูงกว่าสถิติเดิมที่ทำไว้ในวันที่ 26 เม.ย.กว่า 9,000 ราย
ทั้งนี้ ผู้เชี่ยวชาญคาดว่า การพุ่งขึ้นของจำนวนผู้ติดเชื้อในรัฐแถบตะวันตกและทางใต้ของสหรัฐอาจเกิดขึ้นตั้งแต่ช่วงวันหยุดทหารผ่านศึก ซึ่งรัฐบาลท้องถิ่นในหลายรัฐได้ผ่อนคลายมาตรการล็อกดาวน์ และประกาศเปิดเศรษฐกิจอีกครั้ง
 
 